O ducato de Prusia (Herzogtum Preußen en alemán) amaneixió en l'anyo 1525 quan Alberto de Hohenzollern, mayestre mayor d'a Orden Teutonica decide secularizar a orden dimpués d'haver-se convertito a lo luteranismo, conseguindo tamién que o rei Sechismundo III de Polonia lo nombre duque hereditario de Prusia. Estió lo primer ducato de mayoría alemana con o luteranismo como relichión oficial. Frederico Guillén I de Brandenburgo ("O Gran Elector") consiguió pa o ducato de Prusia a sobiranía plena deixando d'estar vasallo de Polonia en l'anyo 1657 con o Tractato de Wehlau, confirmato en l'anyo 1660 con o Tractato d'Oliva. O ducato de Prusia s'unió a lo Margraviato de Brandenburgo en l'anyo 1618 en una unión presonal que esdevendrá en l'anyo 1701 o Reino de Prusia.